དུས་གསུམ་ནུབ་པ་མེད་པའི་མདོ་ལས་བཀོད་པ་ཟབ་
མོའི་སངས་རྒྱས་སྟོང་གི་མཚན་ཕྱག་ལེའུ་
བཅུ་པ་བཞུགས་པ་ལེགས་སྭཱཧཱ། །
༄༅། །གྱེར་ནེ་མུ་ཡེ་མུ་གུང་སྨར། ཨ་དཀར་མ་མུ་སངས་ནེ་རམ། གང་ཟག་མི་
ཡི་སྐད་དུ་ན། གཤེན་རབ་མཆོག་དེ་བཞིན་ཉིད་ཀྱི་སྙིང་པོ་མངོན་དུ་ཐོབ་ཅིང་། བདེ་
བར་གཤེགས་པ་བདུད་བཞིའི་དགྲ་བཅོམ་པ་ཡང་དག་པར་རྫོགས་པའི་སངས་རྒྱས།
བསྐལ་པ་འཕེལ་བྱེད་འགྲོ་བ་འདྲེན་པ་ཡི། བཀོད་པ་ཟབ་མོའི་སངས་རྒྱས་སྟོང་གི་
མཚན་ཡང་དག་པར་བརྗོད་པའི་མདོ། རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་ལ་
ཕྱག་འཚལ་ལོ། །
༧ དེའི་ཚེ་དེའི་དུས་ན། སྟོན་པ་རྣམ་པ་ཐམས་ཅད་མཁྱེན་པ་སྤྲུལ་པའི་སྐུ།
གཤེན་རབ་མཆོག་དེ་ཉིད། གནས་མཆོག་དམ་པ་འོལ་མོ་གླིང་ཆེན་གྱི་དབུས། རྒྱལ་
ས་ཕོ་བྲང་གླིང་བརྒྱད་ཀྱི་ཕྱི་རོལ། ཤར་ཕྱོགས་གཡུང་དྲུང་བཀོད་པའི་གླིང་ཆེན། གྲོང་
ཁྱེར་ཆེན་པོ་བདལ་པ་བཀོད་ལེགས་ཀྱི་དབུས་དཀྱིལ། གསས་མཁར་རི་རབ་དཔེར་
བཞག་གི་ནང་ན། གདན་སེང་གེའི་ཁྲི་ལ། འཁོར་དུ་གཏོགས་པའི་གཤེན་རབ་གཡུང་
དྲུང་སེམས་དཔའ་རྣམས་དང་ཐབས་གཅིག་ཏུ་བཞུགས་ཏེ། དེ་ཡང་གཤེན་ར
གཡུང་དྲུང་སེམས་དཔའ་སེམས་དཔའ་ཆེན་པོ་དགྲ་བཅོམ་པ་ཨ་ཞ་གསང་བ་མཇེ
1

གསུང་རབ་སྒོ་མཛོད་རིན་པོ་ཆེའི་གླེགས་བམ། 32
བསྡུད་དང་ཐབས་གཅིག་ཏུ་བཞུགས་སོ། །དེ་བཞིན་དུ་གཤེན་རབ་གཡུང་དྲུང་
སེམས་དཔའ་ཆེན་པོ། རྨ་ལོ་གཙུག་ཕུད་དང་། གཡུ་ལོ་ཟུར་ཕུད་དང་། ཡིད་ཀྱི་ཁྱེའུ་
ཆུང་དང་། གཏོ་བུ་འབུམ་སངས་དང༌། ཚངས་པ་གཙུག་ཕུད་དང་། སྤང་ལ་གནམ་
གཤེན་དང་། ཁ་སྟེ་མུ་ཡ་དང་། གསང་བ་ངང་རིང་དང་། འོད་ལྡན་བྱམས་སེམས་
དང་། རྒྱུའི་གཤེན་བཞི་དང་ཐབས་གཅིག་ཏུ་བཞུགས་སོ། །གཞན་ཡང་གཤེན་རབ་
གཡུང་དྲུང་སེམས་དཔའ་སེམས་དཔའ་ཆེན་པོ་བླ་ན་མེད་པ་ཡེ་ཤེས་ཆེན་པོ་ཐིག་ལེ་
དང་། ཡེ་གཤེན་སུམ་བརྒྱ་དྲུག་ཅུ་དང་། གཤེན་ཕྲན་ལྔ་སྟོང་ལྔ་བརྒྱ་དང་། གཡུང་
དྲུང་སེམས་དཔའ་ཁྲི་དྲུག་སྟོང་དང་། བྱེ་བ་དགུ་ཁྲི་དང་ཐབས་གཅིག་ཏུ་བཞུགས་
སོ། །གཞན་ཡང་འཁོར་དུ་གཏོགས་པའི། མངའ་དབང་གི་རྒྱལ་པོ་སྡེ་དྲུག་དང་།
རྒྱལ་ཕྲན་སུམ་བརྒྱ་དང་། ལྷའི་དབང་པོ་བརྒྱ་བྱིན་དང་། ཡོད་དེ་རྒྱལ་བ་དང༌།
འོད་དེ་གོང་རྒྱལ་དང་། ཚངས་པ་འབུམ་ཁྲི་དང་། ཁྱབ་འཇུག་ཆེན་པོ་དང་། མ་ཧཱ་
དེ་བ་དང་། ལྷ་མིན་གྱི་རྒྱལ་པོ་གོ་ཆ་འཛིན་དང་། ལྗོན་པ་སྐྱེས་དང་། ཐགས་བཟང་
རིང་སྐྱེས་དང་། མིའི་རྒྱལ་པོ་འཁོར་ལོས་སྒྱུར་དང་། སྨྲ་མི་དབང་ལྡན་དང༌། ཤེས་
ལྡན་དབང་བྱིན་དང་། ཀླུའི་རྒྱལ་པོ་དགའ་བོ་དང་། འཇོག་པོ་དང༌། མ་གྲོས་དང་།
གཙུག་ན་ནོར་བུ་འཛིན་དང་། གཉན་གྱི་རྒྱལ་པོ་གསལ་བ་འོད་ལྡན་དང་། སྤར་བ་
དུང་མགོ་དང་། ས་བདག་ཁྱབ་པ་དབང་ཆེན་དང་། སའི་ལྷ་མོ་བརྟན་མ་ལ་སོགས་
འཇིག་རྟེན་གྱི་ཁམས་ན་ཕྱོགས་སྐྱོང་བཅུ་དང་། རྒྱལ་པོ་ཆེན་པོ་སྡེ་བཞི་བཙུན་མོ་དང་
བཅས་ནས། བདུད་དང་སྲིན་པོ་དང༌། མུ་སྟེགས་དང་མི་འམ་ཅི་དང་། ཕྱི་འཁོར་
དང་། ནང་འཁོར་དང་། བར་འཁོར་བསམ་གྱིས་མི་ཁྱབ་པ་དང་ཐབས་གཅིག་ཏུ་
བཞུགས་སོ། །དེ་ནས་དེའི་ཚེ་དེའི་དུས་ན། སྟོན་པ་ལ་འཁོར་དུ་གཏོགས་པ་རྣམས་
ཀྱིས་བླ་ན་མེད་པའི་མཆོད་པ་སྤྲིན་གྱི་རྒྱན་ཞེས་བྱ་བ་བཤམས་ནས་ཕུལ་ཏེ། དེ་ཡང་

མདོ་སྡེ།
བཀོད་པ་ཟབ་མོའི་སངས་རྒྱས་སྟོང༌།
ལ་ལ་ཞིག་ནི་དར་ཕྱར་རོ། །ལ་ལ་ཞིག་ནི་དུང་འབུད་དོ། །ལ་ལ་ཞིག་ནི་རྔ་བརྡུང་
ངོ༌། །ལ་ལ་ཞིག་ནི་གཤང་དཀྲོལ་ལོ། །ལ་ལ་ཞིག་ནི་པི་ཝང་བསྒྲིལ་ལོ། །ལ་ལ་ཞིག་ནི་
གླིང་བུ་འབུད་དོ། །ལ་ལ་ཞིག་ནི་ཏམ་བུ་ར་འབུད་དོ། །ལ་ལ་ཞིག་ནི་ཅག་པར་
བརྡེབས་སོ། །ལ་ལ་ཞིག་ནི་མར་མེ་འབུལ་ལོ། །ལ་ལ་ཞིག་ནི་སྤོས་མེ་འབུལ་ལོ། །ལ་
ལ་ཞིག་ནི་སྐུ་ཁྲུས་གསོལ་ཏོ། །ལ་ལ་ཞིག་ནི་ཞལ་ཟས་འབུལ་ལོ། །ལ་ལ་ཞིག་ནི་མེ་
ཏོག་འཐོར་རོ། །ལ་ལ་ཞིག་ནི་རོལ་མོ་སྒྱུར་རོ། །ལ་ལ་ཞིག་ནི་གླུ་གར་བྱེད་དོ། །ལ་ལ་
ཞིག་ནི་རྒྱ་འབགས་གོན་ནོ། །ལ་ལ་ཞིག་ནི་རྒྱ་རྟ་འཆམས་སོ། །དེ་ལྟར་དུ་ལྷའི་རོལ་
མོ་དང༌། མཆོད་པ་དཔག་ཏུ་མེད་པ་ཕུལ་བས། སྟོན་པ་གཤེན་རབ་མཆོག་དེ་ཉིད་
ཀྱང༌། ཐུགས་དགྱེས་པའི་ཚུལ་གྱིས་མཆོད་པ་དེ་དག་ཐམས་ཅད་ཐུགས་རྗེས་བྱིན་
གྱིས་བརླབས་ནས། ཐུགས་ཡང་དག་པར་དགོངས་པ་ལ་བཞུགས་ཏེ། ཐུགས་ཀྱིས་
འོད་ཟེར་བྱེ་བ་ས་ཡ་འབུམ་ཕྲག་གྲངས་མེད་པར་བཀྱེས་པས། མི་མཇེད་ཀྱི་འཇིག་
རྟེན་སྟོང་གསུམ་གྱི་སྟོང་འཇིག་རྟེན་གྱི་ཁམས་རབ་འབྱམས་དཔག་ཏུ་མེད་པ། ཡེ་
ཤེས་ཀྱི་སྣང་བ་ཆེན་པོས་ཡོངས་སུ་ཁྱབ་པར་གྱུར་ནས། སེམས་ཅན་ཉོན་མོངས་
རྣམས་སྡུག་བསྔལ་དང་བྲལ་ནས་བདེ་བ་དང་ལྡན་པར་གྱུར་ཏོ། །དེ་ནས་འོད་ཟེར་
དེ་དག་ཚུར་འདུས་ནས། སླར་སྟོན་པའི་ཐུགས་ལ་གསལ་བའི་ཡེ་ཤེས་ཚོན་གང་དུ་
གནས་ཏེ། བོན་ཉིད་སྐྱེ་འགག་མེད་པ་བྷ་གའི་ཀློང་དུ་ཡངས་པ་ཞེས་བྱ་བའི་ཏིང་ངེ་
འཛིན་ལ་སྙོམས་པར་བཞུགས་སོ། །དེ་ནས་དེའི་ཚེ་འཁོར་རྣམས་ཀྱི་ནང་ནས། གཤེན་
རབ་གཡུང་དྲུང་སེམས་དཔའ་སེམས་དཔའ་ཆེན་པོ་ཡེ་ཤེས་ཆེན་པོ་ཐིག་ལེ་རྒྱན་དང་
ཆ་ལུགས་མཛེས་པར་བྱས་ནས། ལྷའི་མེ་ཏོག་པདྨ་དཀར་པོ་ལག་ཏུ་ཐོགས་ནས།
སྟོན་པའི་སྐུ་ལ་བསྐོར་བ་བྱས་ཤིང་། ལྷ་ཕྱག་འཚལ་ནས། མེ་ཏོག་གཏོར་ཏེ། མདུན་
དུ་པུས་བཙུགས་ཐལ་མོ་སྦྱར་བར་བཏུད་དེ། འདི་སྐད་ཅེས་གསོལ་ཏོ། །གཤེན་རབ་

གསུང་རབ་སྒོ་མཛོད་རིན་པོ་ཆེའི་གླེགས་བམ།
32
བླ་མ་ཀུན་གྱི་ཡབ་གཅིག་པོ། སྐུ་ཡིས་སྤྲུལ་པ་བྱེ་བ་ཕྲག་བརྒྱ་སྤྲུལ། གསུང་གིས་
ཚངས་དབྱངས་སུམ་བརྒྱ་དྲུག་ཅུ་སྒྱུར། ཐུགས་ཀྱིས་ཆོ་འཕྲུལ་གང་ལ་གང་འདུལ་
མཁྱེན། གཤེན་རྒྱལ་སྐུ་གསུང་ཐུགས་ལ་ཕྱག་འཚལ་བསྟོད། ཉིད་ཀྱི་ཐུགས་ཉིད་
དབྱིངས་ཤེས་དབྱེར་མེད་ལ། ཐུགས་རྗེ་ཡེ་ཤེས་ཐབས་དང་ཤེས་རབ་ལས། གང་ལ་
གང་འདུལ་དེ་ལ་དེ་བསྟན་པས། འགྲོ་བ་མ་ལུས་རྨོངས་པ་སེལ་མཛད་པའི། ཐུགས་
ཀྱི་དཀྱིལ་ནས་ངེས་པའི་བཅུད་ཕྱུངས་ལ། འཕྲུལ་ངག་བདེན་པའི་བོན་ཅིག་བསྟན་དུ་
གསོལ། ཞེས་གསོལ་ཏོ། །དེ་ལས་སྟོན་པས་ཀྱང་། ཐུགས་ཀྱི་དགོངས་པའི་ཏིང་འཛིན་
དེ་དག་ལས་བཞེངས་ནས། འཁོར་རྣམས་ལ་བཀའ་སྩལ་པ། ཉོན་ཅིག་འདུས་འཁོར་
གཡུང་དྲུང་སེམས་དཔའ་རྣམས། ཞུས་པའི་དོན་དེ་སྐབས་ལ་རན་གྱིས་ཕོག །འདུས་
པའི་འཁོར་རྣམས་དབང་པོ་བརྟན་པར་ཉོན། ངེས་པའི་དོན་དམ་བདག་གིས་བཤད་
པར་བྱ། གང་ཞིག་གང་གིས་སེམས་ཅན་དོན་གྲུབ་པས། རང་གཞན་དོན་མཛད་
གཡུང་དྲུང་སེམས་དཔའ་རྣམས། དེ་ཡི་རྗེས་སུ་འཇུག་ཅིང་རྗེས་སུ་བསླབ། གཡུང་
དྲུང་བསྟན་པ་དག་ལ་གནས་པ་ཡི། དག་པ་དྲང་སྲོང་གཙང་མ་གཙུག་ཕུད་སྡེ།
ཚུལ་ལ་གནས་དང་ཚུལ་ལ་བཞུགས་པ་ཡི། གང་ཟག་དགེ་བའི་བཤེས་གཉེན་དམ་པ་
དང་། དགེ་བར་མོས་ཤིང་དགེ་ལ་འདུན་པར་སྤྱོད། དགེ་བ་བསྐུལ་འདེབས་དགེ་
བའི་དེད་དཔོན་བགྱི། དགེ་བསྙེན་ཕོ་མོ་བསྙེན་གནས་ཡན་ལག་བསྲུང་། དད་ལྡན་
གང་ཟག་སོ་སོའི་སྐྱེ་བོའི་ཚོགས། ལྷ་དང་ཀླུ་དང་མི་ལ་སོགས་པ་རྣམས། འཁོར་བའི་
སེམས་ཅན་ཉོན་མོངས་མ་རིག་པ། འཁོར་བ་ཐོག་མ་དཔག་ཏུ་མེད་པ་ནས། རང་
རིག་ཡེ་ཤེས་དོན་དམ་མ་རྟོགས་ཤིང༌། མ་རིག་ཉིང་མཚམས་མིང་གཟུགས་རྐྱེན་སྦྱར་
ནས། ཁམས་གསུམ་ཁ་འཁོར་རྒྱུ་དྲུག་ལུས་བླངས་ཤིང༌། སྐྱེ་བཞི་རྒྱུ་ལྔ་རིགས་དྲུག་
གནས་སུ་སྦྱངས། ཞེ་སྡང་དབང་གྱུར་བསད་བཅད་ལས་ལ་སྤྱོད། འདིར་ཡང་མི་
4

མདོ་སྡེ།
༼ཐ༽
བཀོད་པ་ཟབ་མོའི་སངས་རྒྱས་སྟོང་།
འེ་༴
བདེ་སྡུག་བསྔལ་ཤིན་ཏུ་ཆེ། ཕྱི་མར་རྣམ་སྨིན་དམྱལ་བའི་གནས་སུ་སྐྱེས། དམྱལ་
ཁམས་བཅོ་བརྒྱད་ཁ་བསྐོར་ལེ་ལེན་དེད། ཚ་གྲང་བཙོ་སྲེག་གཅོད་གཏུབ་ཡ་རེ་ང༌།
འདོད་ཆགས་དབང་གྱུར་ཕྲག་དོག་མི་ཚངས་སྤྱོད། འདིར་ཡང་དབུལ་ཕོངས་བསོད་
ནམས་དམའ་བ་དང་། ཕྱི་མར་རྣམ་སྨིན་ཡི་དྭགས་གནས་སུ་སྐྱེས། མེ་ལྕེ་འཁོར་ལོ་
འབར་བའི་གནས་སུ་སྦྱངས། བཀྲེས་སྐོམས་ཉོན་མོངས་སྡུག་བསྔལ་ཡ་རེ་ང་། གཏི་
མུག་དབང་གྱུར་མ་རིག་དམ་ཆོལ་སྤྱོད།
འདིར་ཡང་དབང་པོ་ཉམས་དང་སྡུག་
བསྔལ་སྦྱངས། ཕྱི་མར་རྣམ་སྨིན་བྱོལ་སོང་ལུས་སུ་སྐྱེས། རྒྱ་མཚོ་ཆུ་ཀླུང་མུན་པའི་
གནས་སུ་སྦྱངས། དམུས་ལོང་འོན་འཐིབས་གླེན་ལྐུགས་ཡ་རེ་ང་། ཕྲག་དོག་དབང་
གྱུར་ཆགས་སྡང་རུ་ཏྲ་སྤྱོད། འདིར་ཡང་མི་བདེ་སྡུག་བསྔལ་སྣ་ཚོགས་གཡེངས། ཕྱི་
མར་རྣམ་སྨིན་མཐའ་འཁོབ་ལུས་སུ་སྐྱེ། གླིང་བར་མུན་པ་མ་དག་ཞིང་དུ་སྦྱངས།
བྲེལ་ཕོངས་སྡུག་བསྔལ་ཉོན་མོངས་ཡ་རེ་ང་། ང་རྒྱལ་དབང་གྱུར་དྲེགས་པའི་ལས་ལ་
སྤྱོད། འདིར་ཡང་རང་ཆེ་གྱོང་ཁེངས་རང་རྒྱུད་རེངས། ཕྱི་མར་རྣམ་སྨིན་ལྷ་མེན་
ལུས་སུ་སྐྱེས། ཟངས་རི་ལྕགས་ཐང་འཐབ་རྩོད་གནས་སུ་སྦྱངས། བདག་ཕམ་གཞན་
རྒྱལ་སྡུག་བསྔལ་ཡ་རེ་ང་། དུག་ལྔ་ཆ་མཉམ་འདུ་ཤེས་ལོག་པར་གོལ། འདིར་ཡང་
གཡེང་བསྐྱུངས་ལེ་ལོའི་དབང་གྱུར་པས། ཕྱི་མར་རྣམ་སྨིན་ཕམ་ལྟུང་ལྷ་རུ་སྐྱེས།
ཁམས་གསུམ་ལྷ་རིགས་འདོད་ཡོན་ཞིང་དུ་འཁྱམས། སྐད་ཅིག་གཡེང་པ་ཐར་མེད་
གནས་སུ་ལྟུང་། མི་བདེ་སྡུག་བསྔལ་བརྩོན་དོང་ཡ་རེ་ང་། དེ་ལྟར་ཉོན་མོངས་དུག་
ལྔའི་དབང་གྱུར་ནས། འཁྲུལ་འཁོར་མུན་པའི་སྨག་ལ་གནས་པ་ཡི། རིགས་དྲུག་
འཁོར་བར་སྡུག་བསྔལ་སྦྱོང་བ་ལ། འདྲེན་པའི་ཐབས་ལྡན་རྒྱལ་བའི་ཐུགས་རྗེ་ཡིས།
ཐབས་ཀྱི་རྒྱལ་པོས་འགྲོ་བ་བཀྲིད་དྲང་ཕྱིར། སྒྲིབ་སྦྱང་ཚོགས་རྫོགས་འགྲོ་བ་བཀྲིད་
དྲང་བསྟན། གང་ཞིག་དགེ་ལ་འདུན་སྤྱོད་དད་ལྡན་ཞིང་། རྩེ་གཅིག་ཕྱི་མའི་དོན་ལ
5

གསུང་རབ་སྒོ་མཛོད་རིན་པོ་ཆེའི་གླེགས་བམ། 32
མོས་པ་ཡི། རིགས་ཀྱི་བུ་དང་རིགས་ཀྱི་བུ་མོ་དག །གཡུང་དྲུང་སེམས་དཔའི་སྤྱོད་པ་
ཟབ་མོ་ཡིས། ཐར་པ་རིན་ཆེན་རྒྱུན་གྱི་ལམ་ཞུགས་ཏེ། བླ་མེད་སངས་རྒྱས་འབྲས་བུ་
ཐོབ་པ་དང་། མཐའ་ཡས་སེམས་ཅན་སྒྲིབ་སྦྱངས་ཚོགས་རྫོགས་ཤིང་། རང་གཞན་
དོན་གཉིས་མཐའ་རུ་ཕྱིན་པ་དང་། འཇིག་རྟེན་ཁམས་ན་སྒྲུབ་ལ་བརྩོན་པ་ཡིས། ཚེ་
དང་དབང་ཐང་དཔལ་དང་བསོད་ནམས་དང༌།
འདོད་པ་ཐམས་ཅད་མྱུར་དུ་གྲུབ་
བྱེད་ཅིང༌། བསམ་པ་ཐམས་ཅད་ཡོངས་སུ་རྫོགས་གྱུར་ན། ཕྱི་མར་མངོན་པར་
དགའ་བའི་ཞིང་ཁམས་སུ། བྱམས་ཆེན་ལྷ་མོའི་ཀློང་དུ་སངས་རྒྱས་ནས། དབང་སྒྱུར་
འཁོར་ལོས་སྒྱུར་རྒྱལ་ཉིད་ཐོབ་སྟེ། འཁོར་བ་མ་ལུས་དབྱིངས་སུ་སྒྲོལ་བ་དང་།
གདུལ་བྱ་མ་ལུས་བདེ་ལ་བཀོད་པའི་ཕྱིར། བརྒྱད་ཁྲིའི་ནང་ནས་མཆོག་གྱུར་ངོ་
མཚར་བོན། སྒོ་བཞིའི་ནང་ནས་འཕན་ཡུལ་རྒྱས་པ་འབུམ། བཀའ་ཡི་ནང་ནས་དྲི་
མེད་རྒྱལ་བའི་བཀའ། ལུང་གི་ནང་ནས་ཕུན་ཚོགས་འདོན་མཆོད་ལུང་། བསྐལ་པ་
འཕེལ་བྱེད་འགྲོ་བ་འདུལ་བའི་གཤེན། ཀུན་བསྐྱེད་བྱམས་མའི་ཀློང་ནས་བསྐྱེད་པ་ཡི།
ཟབ་མོའི་སངས་རྒྱས་སྟོང་གི་མཚན་བརྗོད་ནས། ཕྱག་འཚལ་མོས་འདུན་དད་པའི་
མཆོད་བྱས་ན། བསྐལ་པར་བསགས་པའི་བག་ཆགས་སྡིག་སྒྲིབ་བྱང་། བསོད་ནམས་
ཡེ་ཤེས་ཚོགས་ཆེན་རབ་ཏུ་རྫོགས། འབྲས་བུ་སྐུ་གསུམ་སངས་རྒྱས་མྱུར་དུ་ཐོབ།
མཐར་ནི་བདག་གཞན་དོན་གཉིས་མྱུར་གྲུབ་ནས། ཀུན་བསྐྱེད་བྱམས་མའི་ཀློང་དུ་
མངོན་པར་ཆུབ། འདུས་པའི་འཁོར་རྣམས་ཐུགས་ཀྱི་དཀྱིལ་དུ་ཞོག །ཅེས་སྟོན་པས་
བཀའ་སྩལ་ཏོ། །དེ་ལ་ཡང་ཡིད་ཀྱི་ཁྱེའུ་ཆུང་གིས་གསོལ་པ། རྣམ་པ་ཐམས་ཅད་
མཁྱེན་པའི་སྟོན་པ་ལགས། བདག་ཅག་འདུས་པའི་འཁོར་རྣམས་ཐམས་ཅད་དང་།
ཡེ་ཤེས་ཐིག་ལེ་ཉིད་ཀྱིས་ཞུས་པའི་དོན། སྟོན་པའི་ཞལ་ནས་བདེན་པའི་བཅུད་
ཕྱུངས་ནས། འཕན་ཡུལ་འདོན་མཆོད་སྒྲིབ་སྦྱང་ཚོགས་རྫོགས་བོན། ཟབ་མོའི་
6

མདོ་སྡེ།
བཀོད་པ་ཟབ་མོའི་སངས་རྒྱས་སྟོང་།
སངས་རྒྱས་སྟོང་གི་ལུང་གནང་བར། བདག་ཅག་རིག་པའི་བློ་རྩལ་ཞན་པ་ཡིས།
ཟབ་མོའི་སངས་རྒྱས་མཚན་དཔེ་ཅུང་མི་ཕྱེད། སྟོན་པས་རྣམ་པ་ཐམས་ཅད་མཁྱེན་
པ་ཡིས། མ་རྨོངས་ས་ལེར་ཐུགས་ལ་གསལ་མོད་པས། བདག་ཅག་འཁོར་རྣམས་
ཐུགས་རྗེས་བཟུང་བ་དང་། ཕྱི་རབས་གང་ཟག་སྒྲིབ་སྦྱང་ཚོགས་རྫོགས་ཕྱིར། ཉིད་
ཀྱིས་ཟབ་མོའི་སངས་རྒྱས་མཚན་བརྗོད་ཅིང་། བདག་ཅག་འཁོར་རྣམས་ཀུན་གྱིས་
མཚན་ཕྱག་འཚལ། བླ་མེད་མཆོད་པ་སྤྲིན་ཚོགས་རྒྱ་ཆེན་འབུལ། ཉིད་ཀྱི་ཐུགས་རྗེའི་
བྱིན་གྱིས་བརླབ་ཏུ་གསོལ། ཞེས་གསོལ་ཏོ། །དེ་ལ་སྟོན་པས་ཀྱང་། ཐུགས་དགྱེས་
པའི་ཚུལ་གྱིས་ཞལ་འཛུམ་པར་མཛད་ནས་བཀའ་སྩལ་པ། གཤེན་རབ་གཡུང་དྲུང་
སེམས་དཔའ་སེམས་དཔའ་ཆེན་པོ་ཡིད་ཀྱི་ཁྱེའུ་ཆུང་དང་། གཞན་ཡང་འདུས་པའི་
འཁོར་རྣམས། ཞུས་པའི་དོན་དེ་དག་ཤིན་ཏུ་ཡང་ལེགས་སོ། །རབ་ཏུ་ཡང་ལེགས་
སོ། །ད་ཡང་དིང་འདིར་ཚོགས་པའི་ལྷ་མི་རྣམས། ཐར་པའི་གོ་འཕང་